EELNÕU

# NARVA LINNAVALITSUS

# MÄÄRUS

Narva \_\_\_\_.05.2023. a nr

**Konkursi „Narva linna kaunis kodu“ läbiviimise korra kinnitamine**

Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel.

# 1.peatükk ÜLDSÄTTED

**§ 1. Reguleerimisala**

1. Käesolev määrus kehtestab Narva Linnavalitsuse (edaspidi *linnavalitsus*) korraldatava heakorra ja kodukaunistamise konkursi „Narva linna kaunis kodu“ läbiviimise korra.

# Konkursi (edaspidi *konkurss*) korraldajaks ja läbiviijaks on Narva Linnavalitsuse Linnamajandusamet (edaspidi *amet*).

1. Konkurss viiakse läbi Mittetulundusühingu Eesti Kodukaunistamise Ühendus poolt Eesti Vabariigi Presidendi patronaaži all korraldatava üleriigilise kodukaunistamise konkursi „Eesti kaunis kodu“ raames.
2. Kõik maakonnad ja neli suuremat linna (Narva, Pärnu, Tallinn ja Tartu) esitavad igal aastal juuni lõpuks EKKÜ-le neli parimat kodu, kellele Vabariigi President annab Eesti taasiseseisvumispäeva paiku tunnustuse.
3. Üleriigiliste konkursside „Parim tööstusmaastik“, „Parim tervisespordirajatis“, „Kauneim kortermaja“, „Kaunis muinsuskaitseobjekt“, „Energiasäästlik kaunis kodu“ ja „Kaunis liigirikas kodu“ raames esitab amet igast kategooriast ühe osaleja hindamiseks Mittetulundusühingule Eesti Kodukaunistamise Ühendus.
4. Peaministri annetatav rahvusvärvides mastivimpel ja tänukiri on Vabariigi Valitsuse autasu, mis antakse üksikisikule, perekonnale, organisatsioonile või kogukonnale tunnustuseks eeskujuliku ja silmapaistava töö eest koduümbruse heakorrastamisel ning kaunistamisel.

**§ 2. Konkursi eesmärgid ja ülesanded**

1. Konkursi eesmärgiks on:
2. elanikkonnale soodsa, turvalise ja mugava elukeskkonna loomine;
3. Narva linna territooriumide heakorra taseme tõstmine;
4. loodusobjektide, sh haljastusobjektide säilitamine;
5. maa-alade sanitaarse ja esteetilise seisundi hoidmine kõrgel tasemel;
6. haljastustegevuste planeerimise ja elluviimise taseme parandamine, muutes need efektiivseks, kaasaegseks, avatuks ja elanikele meeldivaks;
7. linnakultuuri parima kogemuse koondamine ja jagamine, mis aitab kaasa korraldatud, sihipäraselt planeeritud ja kauni elukeskkonna loomisele.
8. Konkursi ülesanneteks on:
9. tõsta Narva linna korterelamute õuealade ja avalike territooriumide heakorra taset;
10. kaasata huvitatud kodanikke ja asutusi heakorra alasesse tegevusse Narva linna haldusterritooriumil;
11. jätkata ja laiendada seniste heakorrakonkursside traditsioone;
12. selgitada välja Narva linna kaunimad ja heakorrastatumad krundid ning motiveerida parimaid heakorraalase tegevuse jätkamiseks;
13. motiveerida isikuid tegutsema ning toetama kodukultuuri ja kodukaunistamise alast liikumist rahvusliku programmina.

**§ 3. Konkursi kategooriad**

1. Parimate heakorrastatud kruntide väljaselgitamine toimub viies kategoorias:
2. kaunis kodu ja aed (eramu- ja aianduskrundid);
3. kaunis korterelamu (korterelamute krundid);
4. kaunis äri- ja tootmisobjekt (tööstushoone või hoonete kompleks, kauplus);
5. kaunis avalik ruum (maastikuobjekt, looduskaunis koht, supelrand, spordiväljak, avalik park või väljak vms);
6. kaunis üldkasutatav hoone (ühiskondlik ehitis s.o rahvamaja, koolimaja, noortekeskus, lasteaed jne).
7. Igas kategoorias parimaks tunnistatud krunt esitatakse üleriigilisele kodukaunistamise konkursile “Eesti kaunis kodu“.
8. Komisjon võib väärilise kandidaadi olemasolul määrata auhinna „Parim keskkonna sõber“ sõltumata osalemise kategooriast.

**2. peatükk**

**KONKURSI KORRALDAMINE**

**§ 4. Konkursi komisjon**

1. Konkursile esitatud objekte hindab ja selgitab välja parimad linnavalitsuse moodustatud vähemalt 5-liikmeline hindamiskomisjon (edaspidi *komisjon*).
2. Kinnistute hindamiseks külastamine toimub vaid kinnistu omaniku nõusolekul.

**§ 5. Konkursil osalejad**

1. Konkursist osavõtt on vaba ja konkursil võivad osaleda kõik Narva linna haldusterritooriumil asuvate kruntide omanikud või valdajad omaniku kirjalikul nõusolekul, välja arvatud komisjoni liikmed ning nende lähisugulased või -hõimlased.
2. Konkursil osalemiseks tuleb esitada ametile täidetud avaldus.

(3) Avalduses peavad olema järgmised andmed:

1. konkursi kategooria, milles soovitakse osaleda;
2. osaleja perekonna- ja eesnimi, isiku- või registrikood ja osaleja kontaktandmed (aadress, telefon ja e-post);
3. heakorrastatud krundi aadress ja täpne asukoht (soovi korral lisada krundi foto).
4. kui avalduse esitaja ei ole kinnistu omanik, siis kinnistu omaniku nimi ja kontaktandmed, samuti kinnistu omaniku nõusolek konkursil osalemiseks.

(4) Avalduse vorm on toodud käesoleva määruse lisas.

**§ 6. Konkursi tähtajad**

1. Avaldused konkursist osavõtuks tuleb esitada ametile 10. maist kuni 15. juunini.
2. Konkurss toimub ajavahemikul 20. juunist kuni 30. juunini ja tulemused esitatakse linnavalitsusele kinnitamiseks ning võitjate autasustamiseks hiljemalt septembri lõpuks.

**3. peatükk**

**HINDAMINE JA AUTASUSTAMINE**

**§ 7. Hindamiskriteeriumid**

1. Heakorrastatuimad krundid selgitatakse välja hindamise tulemusena. Konkursile hindamiseks üles seatud krunte hindab ja võrdleb komisjon.
2. Konkursi raames hinnatakse Narva linna haldusterritooriumil asuvate kruntide heakorda järgmistest kriteeriumitest lähtuvalt:
3. üldine heakord;
4. terviklik ruumimõju - hinnatakse stiilsust, originaalsust ja leidlikkust, funktsionaalsust, tsoneerimisoskust, koha omapärast tulenevate võimaluste kasutamise oskust ja maastikuhaljastust;
5. maastikudisain – haljastus, muru, lilled, ilupuud ja -põõsad, viljapuud, hekid ning nende hooldus, kasutamine tervikliku välisruumi kujundamisel, koha omapärast tulenevate võimaluste kasutamine haljastuses, eri liiki taimede kasutus;
6. väikevormid ja nende sobivus – dekoratiivelemendid (skulptuurid, välikaminad, sepised, kiviaiad, lehtlad, aiamööbel, trepp, terrass, veesilmad jne);
7. hoone välisilme – eluhoonete ja abihoonete korrastatus ja  objekti eeskuju vääriv rekonstrueerimine, lipumasti või lipu kinnituse olemasolu,  hoonetel majanumbrite olemasolu, asutuse hoonetel siltide olemasolu ja reklaamtahvlite korrasolek jne.
8. Hindamiskriteeriumid pole komisjonile siduvad. Komisjon võib lähtuda ka muudest objektiivsetest ning mittediskrimineerivatest hindamise alustest.

**§ 8. Hindamine**

1. Hindamiskomisjon külastab kõiki konkursile nõuetekohaselt esitatud kinnistuid, hindab ja võrdleb laekunud avaldusi ning teeb linnavalitsusele ettepaneku kinnitada konkursi tulemused.
2. Komisjonil on õigus sobivate kandidaatide puudumisel jätta tunnustus välja andmata.
3. Komisjonil on õigus jätta hindamata konkursile esitatud objekt juhul, kui:
   1. selle üldises heakorras esineb olulisi puudusi;
   2. sellel paikneb ebaseaduslikke hooneid või rajatisi;
   3. see on saanud oma kategoorias viimase viie aasta jooksul samal konkursil auhinnalise koha;
   4. kinnistu omanik või valdaja on hindamiskomisjoni liige.
4. Hinnatakse igas kategoorias 10-palli süsteemis.
5. Võitjate väljaselgitamise tulemuste kohta vormistatakse komisjoni otsuse protokoll, mis allkirjastatakse kõigi komisjoni liikmete poolt.
6. Konkursi tulemused kinnitatakse linnavalitsuse korraldusega.

**§ 9. Autasustamine**

1. Konkursi tulemuste põhjal igas kategoorias väljaselgitatud parima krundi omanikku või valdajat tunnustatakse linnavalitsuse tänukirja, meene või kingitusega. Kõiki konkursist osavõtjaid tunnustatakse tänukirjaga.
2. Sooviavalduste puudumisel või konkursile hindamiseks üles seatud kruntide madala kujundustaseme korral on linnavalitsusel õigus kingitused kategooriate vahel ümber jagada, samuti loobuda kingituste üleandmisest.
3. Sooviavalduste puudumisel või kõikide konkursile hindamiseks üles seatud kruntide madala kujundustaseme korral on linnavalitsusel õigus tunnistada konkurss nurjunuks ning jätta kingituste üleandmiste.
4. Konkursside tulemused avalikustatakse Narva linna kodulehel ja sotsiaalmeediakanalites.

**4. peatükk**

**RAKENDUSSÄTTED**

**§ 10. Määruse jõustumine**

1. Tunnistada kehtetuks Narva Linnavalitsuse 05.11.2008 määrus nr 1399 “Konkursi «Narva linna kaunis kodu» läbiviimise kord”.
2. Määrus jõustub seadusega sätestatud korras.

Katri Raik

linnapea Üllar Kaljuste

linnasekretär

ÕIEND

Narva Linnavalitsuse „Konkursi “Narva linna kaunis kodu” läbiviimise korra kinnitamine“ määruse eelnõu juurde

Narva Linnavalitsuse määruse eelnõuga asendatakse alates 05.11.2008.a. Narvas kehtinud „Konkursi Narva linna kaunis kodu läbiviimise kord“ (Narva Linnavalitsuse 05.11.2008. a määrus nr 1399) uuega.

Uues korras on täpsustatud osalemise tingimused ja taotluste hindamise kord ning hindamiskriteeriumid.

Korra §-s 1 on uuendatud määruse reguleerimisala.

Korra §-s 2 on täiendatud konkursi läbiviimise eesmärgid ja ülesanded.

Korra §-s 3 on täiendatud konkursi kategooriad:

1. kaunis kodu ja aed (eramu- ja aianduskrundid);
2. kaunis korterelamu (korterelamute krundid);
3. kaunis äri- ja tootmisobjekt (tööstushoone või hoonete kompleks, kauplus);
4. kaunis avalik ruum (maastikuobjekt, looduskaunis koht, supelrand, spordiväljak, avalik park või väljak vms);
5. kaunis üldkasutatav hoone (ühiskondlik ehitis s.o rahvamaja, koolimaja, noortekeskus, lasteaed jne);
6. parim keskkonna sõber.

Korra § 4-6 on täiendatud konkursi korraldamise üldsätted ja muudetud tähtajad.

Uue korra järgi konkursil osalemiseks tuleb esitada taotlus Narva Linnavalitsuse Linnamajandusametile. Avalduse võivad esitada omanik või valdaja. Konkurss toimub ajavahemikul 20. juunist kuni 30. juunini ja tulemused esitatakse linnavalitsusele kinnitamiseks ning võitjate autasustamiseks hiljemalt septembri lõpuks.

Korras §-s 7 on uuendatud hindamiskriteeriumid igas konkursi kategoorias.

Korra §-s 8 on täiendatud hindamise kord.

Korra §-s 9 on uuendatud võitjate autasustamise sätted.

Korra § 10 kehtestab määruse rakendussätted.

Seoses ülaltooduga palume võtta vastu määrus „Konkursi “Narva linna kaunis kodu” läbiviimise korra kinnitamine“ ja tunnistada kehtetuks Narva Linnavalitsuse 05.11.2008. a määrus nr 1399 “ Konkursi “Narva linna kaunis kodu” läbiviimise korra kinnitamine” (Avaldamismärge KO 2008, 160, 2256; https://www.riigiteataja.ee/akt/13068877).

Natalja Šibalova

Direktor

Narva Linnavalitsuse Linnamajandusamet

Nataliia Magerramova 359 9131

[nataliia.magerramova@narva.ee](mailto:nataliia.magerramova@narva.ee)